I stedet for Jürgen vil han gerne kaldes ved det danske Jørgen, for han er medlem af det [[danske mindretal]] og flensborger. Han voksede op i Flensborg, gik i dansk skole, først Oksevejens Skole fra 1946 og derefter [[Gustav Johannsen-Skolen]], og han blev uddannet som skibsbygger ved Flensborg Skibsværft. I 1965 kom han på [[Tønder Statsseminarium]]. Efter lærereksamen i Danmark kom han i 1969 som enelærer (skoleleder) til [[Vyk]] på [[Vadehavsøer|vadehavsøen]] [[Før]] og blev der i 7 år.<ref name="fla">Flensborg Avis 18. oktober 2001</ref> Da han i 1976 blev lærer på Gustav Johannsen-Skolen i Flensborg, forbedredes hans muligheder for regelmæssigt at deltage i [[Danmarks Lærerhøjskole]]s kurser i [[Sønderjylland]], og han deltog i mange kurser inden for sine interesseområder matematik, fysik og kemi.
Levende_personer Personbillede_savnes